CELEX: 32016D0602
Language: hr
Date: 2016-03-23 00:00:00
Title: Odluka Vijeća (ZVSP) 2016/602 od 23. ožujka 2016. o potpisivanju i sklapanju Sporazuma o sudjelovanju između Europske unije i Švicarske Konfederacije o sudjelovanju Švicarske Konfederacije u savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)

20.4.2016   
            
            
               HR
            
            
               Službeni list Europske unije
            
            
               L 104/1
            
         ODLUKA VIJEĆA (ZVSP) 2016/602
   od 23. ožujka 2016.
   o potpisivanju i sklapanju Sporazuma o sudjelovanju između Europske unije i Švicarske Konfederacije o sudjelovanju Švicarske Konfederacije u savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37. u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Člankom 10. stavkom 4. Odluke Vijeća 2014/486/ZVSP (1) predviđeno je da detaljni aranžmani u pogledu sudjelovanja trećih država trebaju biti predmet sporazuma sklopljenih u skladu s člankom 37. Ugovora o Europskoj uniji.
            
         
               (2)
            
            
               Vijeće je 7. prosinca 2015. donijelo Odluku o odobravanju otvaranja pregovora o Sporazumu o sudjelovanju između Europske unije i Švicarske Konfederacije o sudjelovanju Švicarske Konfederacije u savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) („Sporazum”).
            
         
               (3)
            
            
               Sporazum bi trebalo odobriti,
            
         DONIJELO JE OVU ODLUKU:
   Članak 1.
   Sporazum o sudjelovanju između Europske unije i Švicarske Konfederacije o sudjelovanju Švicarske Konfederacije u savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma radi obvezivanja Unije.
   Članak 3.
   Predsjednik Vijeća u ime Unije šalje obavijest predviđenu u članku 9. stavku 1. Sporazuma.
   Članak 4.
   Ova Odluka stupa na snagu na dan donošenja.
   
      Sastavljeno u Bruxellesu 23. ožujka 2016.
      
         
            Za Vijeće
         
         
            Predsjednik
         
         A.G. KOENDERS
      
   
   
      (1)  Odluka Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 217, 23.7.2014., str. 42.).